Diari Oficial de la Generalitat Valenciana


Sumari del DOGV 5392, del 21-11-2006 (2006/13345)

DECRET 171/2006, de 17 de novembre, del Consell, pel qual s'autoritza el conseller d'Economia, Hisenda i Ocupació per a modificar l'aval atorgat a l'Institut Valencià d'Habitatge, SA, autoritzat pel Decret 5/2003, de 28 de gener, per canvi de l'entitat avalada.
---------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5392

Data del DOGV
:   21-11-2006

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2006/13138


Data del document
:   17-11-2006

Organisme emissor
:   Conselleria d'Economia, Hisenda i Ocupació

Tipus de document
:   Decret

Anàlisi jurídica

 Descriptors 

:   * Institut Valencià de l'Habitatge, SA
    * garantia
    * empresa pública

DECRET 171/2006, de 17 de novembre, del Consell, pel qual s'autoritza el conseller d'Economia, Hisenda i Ocupació per a modificar l'aval atorgat a l'Institut Valencià d'Habitatge, SA, autoritzat pel Decret 5/2003, de 28 de gener, per canvi de l'entitat avalada. [2006/F13564]  
L'Institut Valencià d'Habitatge, SA (IVV, SA), per a finançar l'actuació «Parc Logístic de Riba-roja», destinat a prestar servicis de transport de mercaderies per carretera, i amb la intervenció prèvia de l'Institut Valencià de Finances en el procés de selecció del finançament, va formalitzar el 14 de març del 2003, amb el Banco Bilbao Vizcaya Argentaria, SA (en endavant, BBVA), un contracte de crèdit, consolidable en préstec a llarg termini, per un import de fins a 20.063.547 d'euros, a un termini de fins a 12 anys.  
La Conselleria d'Economia, Hisenda i Ocupació, el dia 3 de febrer del 2003, i en virtut del Decret 5/2003, de 28 de febrer, del Consell, va concedir aval a l'IVV, SA, per a garantir esta operació de crèdit.  
L'Ens Gestor de la Xarxa de Transport i de Ports de la Generalitat, abreujadament l'Ens Gestor, creat per l'article 72 de la Llei 16/2003, de 17 de desembre, com a entitat de dret públic, assumirà la gestió de la totalitat de l'actuació «Parc Logístic de Riba-roja» en totes les seues fases i ampliacions, així com la condició de beneficiari de l'expropiació forçosa que actualment té l'IVV, SA, en virtut del Decret 199/2004, d'1 d'octubre, del Consell, pel qual es va aprovar el seu estatut. L'assumpció efectiva de la titularitat dels terrenys per part de l'Ens Gestor es produirà amb l'adopció de les mesures compensatòries pertinents per a mantindre l'equilibri patrimonial de l'IVV, SA.  
Les dites mesures s'estipulen en el conveni firmat el 10 de novembre del 2005, pel conseller de Territori i Habitatge i el conseller d'Infraestructures i Transport, i entre estes es troba la subrogació per part de l'Ens Gestor en el contracte de préstec que l'IVV, SA, té subscrit amb el BBVA, abans descrit.  
Per tot això, cal modificar l'aval atorgat el 3 de febrer del 2003 a favor de l'IVV, SA, autoritzat pel Decret 5/2003, de 28 de gener, del Consell, per a la seua adaptació al contracte de subrogació de posició contractual abans mencionat, que origina un canvi de l'entitat avalada, que passa a ser l'Ens Gestor.  
D'acord amb això, a proposta del conseller d'Economia, Hisenda i Ocupació i amb la deliberació prèvia del Consell, en la reunió del dia 17 de novembre de 2006,  
DECRETE  
Article únic  
S'autoritza el conseller d'Economia, Hisenda i Ocupació per a realitzar les modificacions necessàries en l'aval atorgat a l'empresa pública Institut Valencià d'Habitatge, SA, autoritzat pel Decret 5/2003, de 28 de febrer, del Consell, destinat a garantir l'operació de crèdit, per un import global de 77.031.642 d'euros de principal, formalitzada amb el BBVA, SA, el 14 de març del 2003, a fi de finançar l'actuació de sòl en el Parc Logístic de Riba-roja de Túria, com a conseqüència de la formalització del contracte de subrogació de l'Ens Gestor de la Xarxa de Transport i Ports de la Generalitat en la posició contractual de l'IVV, SA, en l'esmentada operació concertada amb el BBVA, SA.  
València, 17 de novembre de 2006  
El president de la Generalitat,  
FRANCISCO CAMPS ORTIZ.  
El conseller d'Economia, Hisenda i Ocupació,  
GERARDO CAMPS DEVESA